Diari Oficial de la Generalitat Valenciana


Sumari del DOGV 3925, del 25-01-2001 (2001/157)

Informació pública de l'aprovació de les bases per a cobrir una plaça d'auxiliar administratiu.
-----------------------------------------------------------------------------------------------

### Dades del document

Número de DOGV
:   3925

Data del DOGV
:   25-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/157


Data del document
:   02-01-2001

Organisme emissor
:   Ajuntament de la Pobla Llarga

Tipus de document
:   Convocatòria

Descriptors 

:   * Pobla Llarga, la
    * concurs administratiu
    * administració local
    * professió administrativa

Informació pública de l'aprovació de les bases per a cobrir una plaça d'auxiliar administratiu. [2001/Q157]
  
L'alcalde president de l'Ajuntament de la Pobla Llarga, mitjançant la Resolució de data 23 d'octubre d'enguany, va acordar:
  
«1.6 Aprovar les bases per a publicar-les en el Butlletí Oficial de la Província de València de la plaça d'auxiliar administratiu».
  
Vistes les bases que s'indiquen a continuació, aquesta Alcaldia resol:
  
Primer
  
Aprovar aquestes en totes les seues parts.
  
Segon
  
Que es publiquen aquestes bases en el Butlletí Oficial de la Província de València.
  
Tercer
  
Que s'informe al Ple en la primera sessió que es faça.
  
De conformitat amb el que s'estableix en la Llei 7/1985, de 2 d'abril, Reguladora de les Bases del Règim Local, article 91.2, en relació amb l'article 19.1 de la Llei 30/1984, de 2 d'agost, de la Funció Pública, i el Reial Decret 896/1991, de 7 de juny, sobre programes i regles bàsiques que s'estableixen en el procediment de selecció dels funcionaris locals.
  
D'acord amb l'oferta pública d'ocupació per a crear una plaça d'auxiliar administratiu, aprovada mitjançant la Resolució d'Alcaldia de 23 d'octubre de 2000, es convoquen proves selectives per a la provisió en propietat de la plaça esmentada, d'acord amb les bases següents:
  
Bases que han de regir l'oposició per a proveir en propietat una plaça d'auxiliar d'administració general, subescala: auxiliar.
  
Primera. Objecte de la convocatòria
  
És objecte d'aquesta convocatòria la provisió en propietat, mitjançant el procediment d'oposició lliure, d'una plaça d'auxiliar administratiu, que pertany a l'escala d'administració general, subescala auxiliars, i enquadrada en el grup D, de conformitat amb el que s'estableix en l'article 25 de la Llei 30/1984, de 2 d'agost, i nivell de complement de destinació 14.
  
Segona. Condicions dels aspirants
  
Per a prendre part en l'oposició caldrà complir els requisits següents:
  
- Ser espanyol o espanyola o d'un dels altres estats membres de la Unió Europea o d'aquells estats als quals els siga aplicable la lliure circulació de treballadors i treballadores, en els termes establits en la llei estatal que regula aquesta matèria.
  
- Tenir complits els 18 anys d'edat.
  
- No patir malaltia o defecte físic o psíquic que impedisca l'exercici de les funcions.
  
- No haver sigut separat, mitjançant un expedient disciplinari del servei de l'administració pública, ni trobar-se inhabilitat per a l'exercici de funcions públiques.
  
- Estar en possessió del títol de Graduat Escolar, Formació Professional de primer grau o equivalent, o en condicions d'obtenir-lo en la data en què acabe el termini de presentació d'instàncies.
  
Tots els requisits enumerats en aquesta base s'hauran de tenir el dia de la finalització del termini de presentació d'instàncies i mantenir-lo fins al moment de la presa de possessió.
  
Tercera. Instàncies
  
Les instàncies en què se sol·licita prendre part en l'oposició, en les quals els aspirants hauran de manifestar que compleixen totes i cada una de les condicions que s'exigeixen en la base anterior, s'adreçaran a l'alcalde president de la corporació i es presentaran al Registre General de l'ajuntament, dins del termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado.
  
Les bases, així mateix, es publicaran íntegrament en el Diari Oficial de la Generalitat Valenciana i en el Butlletí Oficial de la Província de València.
  
Les instàncies també podran presentar-se en la forma que determina l'article 38.4 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú.
  
A les instàncies s'acompanyarà el justificant d'haver ingressat a la caixa municipal, mitjançant un ingrés bancari o un resguard de pagament, si escau, a través de gir postal o telegràfic, els drets d'examen, que per a l'oposició es fixen en la quantitat de 3.000 pessetes.
  
L'import dels drets d'examen únicament es tornarà als qui no han sigut admesos a les proves de selecció per manca d'algun requisit dels exigits per a prendre part a l'oposició.
  
Quarta. Admissió d'aspirants
  
Per a ser admesos a les proves selectives n'hi haurà prou que els aspirants manifesten a les instàncies que compleixen totes i cada una de les condicions exigides en aquestes bases, referides a la data de finalització del termini de presentació d'instàncies, i que hagen pagat els drets d'examen.
  
Una vegada acabat el termini d'admissió d'instàncies, mitjançant una resolució de l'Alcaldia s'aprovarà la llista provisional d'aspirants admesos i exclosos, que es farà pública en el Butlletí Oficial de la Província de València i al tauler d'edictes de la casa consistorial, i es concedirà un termini de 10 dies hàbils per a reclamacions.
  
Aquestes reclamacions, si n'hi ha, s'acceptaran o es rebutjaran en la resolució de l'Alcaldia que aprove la llista definitiva, que se farà pública, així mateix, en la forma indicada.
  
La publicació d'aquesta resolució serà determinant dels terminis a efectes de possibles impugnacions o recursos.
  
En el supòsit que no es presente cap reclamació, la llista provisional esdevindrà automàticament en definitiva, i es farà constar a la resolució de l'Alcaldia.
  
Tant en un supòsit com en l'altre, en la resolució indicada es nomenaran els membres del tribunal qualificador i es detallaran la data, l'hora i el lloc de realització del primer exercici de la prova selectiva, com a mínim amb 15 dies hàbils d'antelació, així com l'ordre d'actuació dels aspirants.
  
Cinquena. Tribunal qualificador
  
El tribunal qualificador de l'oposició estarà constituït per:
  
- President: el de la corporació municipal o membre d'aquesta en qui delegue.
  
- Secretari: el de la corporació municipal o membre d'aquesta en qui delegue, que actuarà amb veu però sense vot.
  
- Vocals:
  
- Un representant del professorat oficial, designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana.
  
- Dos funcionaris de carrera designats pel Ple de la corporació.
  
- Els representants dels sindicats.
  
La designació dels membres del tribunal inclourà la dels respectius suplents.
  
L'ajuntament sol·licitarà dels òrgans corresponents la designació dels respectius representants, que s'haurà d'efectuar en el termini dels 20 dies següents a la recepció de la sol·licitud.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
El tribunal podrà demanar l'assistència tècnica de personal especialitzat en les matèries pròpies de l'examen per a ajuda tècnica al tribunal.
  
En cap cas, els òrgans de selecció podran estar formats majoritàriament per funcionaris que pertanyen al mateix cos o escala que s'haja de seleccionar, i els vocals tindran una titulació corresponent a la mateixa àrea de coneixements que l'exigida per a l'ingrés i tots hauran de tenir un nivell acadèmic igual o superior.
  
Les decisions es prendran per majoria de vots dels membres. Si hi ha un empat, ho resoldrà el vot de qui actue com a president.
  
Els membres del tribunal podran ser recusats pels aspirants de conformitat amb el que s'estableix en els articles 28 i 29 de la Llei 30/1992.
  
El tribunal que actue en aquestes proves selectives tindrà la categoria quarta de les recollides en l'annex IV del Reial Decret 236/1988, de 4 de març.
  
Sisena. Començament i desenvolupament de l'oposició
  
Els opositors es convocaran per a cada exercici en crida única, tret de casos de força major degudament justificats i apreciats lliurement pel tribunal amb absoluta llibertat de criteri. La no presentació d'un aspirant en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en aquest exercici i en els successius, per la qual cosa quedarà exclòs del procediment selectiu.
  
Per a establir l'ordre en què hauran d'actuar els opositors en aquells exercicis que no es puguen realitzar conjuntament, es farà un sorteig previ. El resultat es farà públic en la forma prevista en la base quarta de aquesta convocatòria.
  
En qualsevol moment el tribunal podrà requerir als aspirants que n'acrediten la identitat, per a això hauran d'anar proveïts del document nacional d'identitat.
  
Una vegada començades les proves no serà obligatòria la publicació dels successius anuncis de realització de la resta dels exercicis en el Butlletí Oficial de la Província de València. Aquests anuncis els haurà de fer públics el tribunal al tauler d'edictes de la casa consistorial.
  
Setena. Exercicis de l'oposició
  
Regirà el que s'estableix en el Reial Decret 896/1991, de 7 de juny, articles 8 i 9, sobre exercicis, matèries i contingut mínim de temes per al grup d'auxiliars d'administració general. Així doncs, l'oposició es compondrà dels exercicis següents:
  
- Primer exercici: de caràcter obligatori i eliminatori per a tots els aspirants, consistirà a copiar a màquina durant 10 minuts un text a elecció del tribunal, a una velocitat mínima de 250 pulsacions per minut. L'exercici s'efectuarà amb la màquina que aporte la persona interessada. no està permés l'ús de màquines elèctriques o electròniques.
  
Es qualificarà la velocitat desenvolupada, la neteja, l'exactitud del que es copie i la correcció que presente l'escrit.
  
- Segon exercici: de caràcter obligatori i eliminatori per a tots els aspirants, consistirà a contestar oralment, en un període màxim de 30 minuts, dos temes extrets per l'aspirant a l'atzar, un de cada un dels grups que componen el programa annex a aquesta convocatòria.
  
La realització d'aquest exercici serà pública i es valoraran els coneixements sobre els temes.
  
- Tercer exercici: de caràcter obligatori i eliminatori per a tots els aspirants, consistirà a desenvolupar per escrit, durant un període màxim de dues hores, un tema elegit pel tribunal relacionat amb els que componen el programa annex a la convocatòria, sense atendre a l'epígraf concret del programa.
  
Se valoraran en aquest exercici els coneixements sobre el tema desenvolupat, l'exposició, la redacció, l'ortografia i la claredat d'idees.
  
- Quart exercici: de caràcter obligatori i no eliminatori, consistirà en la traducció del castellà al valencià i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat Valenciana.
  
Vuitena. Qualificació dels exercicis
  
Els tres primers exercicis, de caràcter obligatori i eliminatori, es qualificaran cada un d'ells amb un màxim de 10 punts. Per a aprovar serà necessari un mínim de 5 punts, i quedaran eliminats aquells opositors que no aconseguisquen el mínim indicat en cada exercici.
  
L'exercici quart, obligatori i no eliminatori, es qualificarà fins a un màxim de 3 punts.
  
Les qualificacions de tots els exercicis s'adoptaran sumant les puntuacions atorgades pels distints membres del tribunal i dividint el total pel nombre d'assistents a aquest. El coeficient serà la qualificació obtinguda en cada exercici.
  
Les qualificacions de cada exercici es faran públiques el mateix dia en què s'acorden i seran exposades al tauler d'edictes de la corporació.
  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis.
  
Novena. Relació d'aprovats. Presentació de documentació i nomenament
  
Una vegada acabats tots els exercicis de l'oposició, el tribunal publicarà la relació d'aprovats, per ordre de puntuació, al tauler d'anuncis de la corporació, que no podrà ser superior al nombre de places convocades, sense que s'assigne en cap cas, la qualificació d'aprovats sense plaça o una altra de semblant. Aquesta relació s'elevarà a la Presidència de la corporació perquè formule la corresponent proposta de nomenament.
  
L'opositor proposat presentarà a la Secretaria de l'ajuntament els documents acreditatius de les condicions exigides a la convocatòria, dins del termini de 20 dies naturals, comptadors des de l'endemà de la publicació de la relació d'aspirants aprovats. Aquests documents són els que es diuen a continuació:
  
1. Certificat de naixement expedit pel registre civil corresponen o document nacional d'identitat original per a la compulsa.
  
2. Còpia autèntica o fotocòpia, que haurà d'estar acompanyada de l'original per a compulsar-la, del títol exigit.
  
3. Declaració jurada de no haver sigut separat mitjançant expedient disciplinari del servei de qualsevol administració pública, ni trobar-se inhabilitat per a l'exercici de funcions públiques.
  
4. Certificat mèdic acreditatiu de no patir malaltia o defecte físic que impedisca l'exercici de les funcions públiques.
  
El qui estiga en la condició de funcionari públic estarà exempt de justificar documentalment les condicions i els requisits ja demostrats per a obtenir el seu nomenament anterior. En tot cas, haurà de presentar original o fotocòpia compulsada del seu nomenament com a funcionari de carrera i el títol acadèmic exigit.
  
El qui dins del termini indicat, i tret de casos de força major, degudament acreditats, no presenta la documentació o no compleix els requisits exigits, no podrà ser nomenat, i quedaran anul·lades i sense efecte totes les actuacions anteriors.
  
Una vegada complits els requisits adés esmentats, s'efectuarà el nomenament de l'aspirant proposat, el qual haurà de prendre possessió del càrrec en el termini de 20 dies, comptadors des de l'endemà d'aquell en què li notifique el nomenament.
  
Si l'opositor no pren possessió, tret de casos de força major, se li considerarà desistit en els seus drets.
  
Deu. Altres facultats del tribunal
  
El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició en tot allò no previst en aquestes bases.
  
Onze. Recursos
  
Les persones interessades podran impugnar aquestes bases així com la convocatòria i els actes que se'n deriven en els casos i en la forma establits en la Llei 30/1992, de 26 de novembre.
  
ANNEX I
  
Grup primer
  
Tema 1. La Constitució espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. La corona. El poder legislatiu.
  
Tema 4. El Govern i l'administració de l'estat.
  
Tema 5. El poder judicial.
  
Tema 6. Organització territorial de l'estat. Estatuts d'autonomia: significat.
  
Tema 7. L'Estatut d'Autonomia de la Comunitat Valenciana.
  
Tema 8. L'administració pública en l'ordenament espanyol. Administració de l'estat. Administracions autonòmiques. Administració local, administració institucional i corporativa.
  
Tema 9. Principis d'actuació de l'administració pública: eficàcia, jerarquia, descentralització, desconcentració i coordinació.
  
Tema 10. Sotmetiment de l'administració a la llei i al dret. Fonts del dret públic.
  
Tema 11. L'administrat. Col·laboració i participació dels ciutadans en les funcions administratives.
  
Tema 12. L'acte administratiu. Principis generals del procediment administratiu.
  
Tema 13. Fases del procediment administratiu general.
  
Tema 14. Formes de l'acció administrativa: policia, foment i servei públic.
  
Tema 15. El domini públic. El patrimoni privat de l'administració.
  
Tema 16. La responsabilitat de l'administració.
  
Grup segon
  
Tema 17. El règim local espanyol. Principis constitucionals i regulació jurídica.
  
Tema 18. La província en el règim local. Organització provincial. Competències.
  
Tema 19. El municipi. El terme municipal. La població. L'empadronament.
  
Tema 20. Organització municipal. Competències.
  
Tema 21. Altres entitats locals. Mancomunitats. Agrupacions. Entitats locals menors.
  
Tema 22. Ordenances i reglaments de les entitats locals. Classes.
  
Tema 23. Relacions entre ens territorials. Autonomia municipal i tutela.
  
Tema 24. La funció pública local i la seua organització.
  
Tema 25. Drets i deures dels funcionaris públics locals. Dret de sindicació. Seguretat Social.
  
Tema 26. Els béns de les entitats locals.
  
Tema 27. Els contractes administratius en l'esfera local. Selecció del contractista.
  
Tema 28. Intervenció administrativa local en l'activitat privada. Procediment de concessió de llicències.
  
Tema 29. Procediment administratiu local. Registre d'entrada i eixida de documents. Requisits de presentació de documents. Comunicacions i notificacions.
  
Tema 30. Funcionament dels òrgans col·legiats locals. Convocatòria i ordre del dia. Actes i certificats d'acords.
  
Tema 31. Hisendes locals. Classificació dels ingressos. Ordenances fiscals.
  
Tema 32. Règim jurídic de la despesa pública local.
  
Tema 33. Els pressupostos locals.